अगली सुनवाई 14 अगस्त को होगी; अंजलि को 12 किमी तक घसीटा था
Delhi Kanjhawala Hit and Run Case - Follow Anjali Singh Accident Rohini Court Judgement Latest News And Updates On Dainik Bhaskar. दिल्ली के कंझावला हिट एंड ड्रैग केस में चारों आरोपियों पर हत्या का केस चलेगा। गुरुवार को रोहिणी कोर्ट ने आरोपी मनोज मित्तल, अमित खन्ना, कृष्ण और मिथुन पर IPC की धारा 302 (हत्या), 201  
दिल्ली के कंझावला हिट एंड ड्रैग केस में चार आरोपियों पर हत्या का केस चलेगा। कोर्ट के एडिशनल सेशन जज नीरज गौड़ ने 7 आरोपियों के खिलाफ आरोप तय करने का आदेश दिया है।
गुरुवार को रोहिणी कोर्ट ने चार आरोपियों मनोज मित्तल, अमित खन्ना, कृष्ण और मिथुन पर हत्या, सबूत मिटाना, आरोपी को पनाह देना और साजिश के आरोप तय किए हैं।
साथ ही दीपक, आशुतोष और अंकुश पर झूठी खबर देने का आरोप लगाया है। इन तीनों को साजिश के आरोप से बरी कर दिया है।
एक आरोपी अमित पर लापरवाही से गाड़ी चलाने की धारा लगाई गई है। अगली सुनवाई 14 अगस्त को होगी। इसमें कोर्ट औपचारिक तौर पर आरोप तय करेगी।
अप्रैल में पुलिस ने 800 पेज की चार्जशीट दाखिल की थी
इस मामले में कोर्ट ने 17 जुलाई को आरोपियों के खिलाफ आरोप तय किए जाने पर फैसला सुरक्षित रख लिया था। वहीं, दिल्ली पुलिस ने 1 अप्रैल को सातों आरोपियों के खिलाफ 800 पेज की चार्जशीट फाइल की थी।
31 दिसंबर की रात कार सवार दोस्तों ने मारी थी अंजलि की स्कूटी को टक्कर
दिल्ली में 31 दिसंबर की रात में कार सवार पांच युवकों ने 20 साल की अंजलि को टक्कर मारी थी। इसके बाद वे अंजलि को 12 किमी तक घसीटते रहे थे। पुलिस के मुताबिक युवती की मौके पर मौत हो गई थी। हादसे के बाद आरोपी कार लेकर भाग निकले थे।
कंझावला केस में जांच के तीन अहम प्वाइंट्स...
31 दिसंबर: कार से लड़की को 12 किमी तक घसीटा
रात करीब 1.30 बजे कंझावला इलाके में यह हादसा होता है। पुलिस के मुताबिक, अंजलि स्कूटी से घर लौट रही थी। कार सवार 5 युवकों ने टक्कर मार दी थी। हादसे के बाद युवक कार लेकर भाग निकले। अंजलि कार के नीचे फंसी रही। उसे 12 किमी तक घसीटा गया। पहले 4 किमी घसीटने की बात सामने आई थी। निधि हादसे के बाद मौके से भाग गई और घर पहुंच गई थी।
1 जनवरी: पुलिस ने बिना कपड़ों के लाश बरामद की, आरोपी गिरफ्तार
पुलिस ने इस मामले में पांचों आरोपी मनोज मित्तल, दीपक खन्ना, अमित खन्ना, कृष्ण और मिथुन को गिरफ्तार कर लिया। कार भी जब्त कर ली। DCP हरेन्द्र सिंह ने बताया कि शनिवार-रविवार की दरमियानी रात करीब 3 बजे पुलिस को खबर मिली कि कंझावला इलाके में एक लड़की सड़क किनारे बिना कपड़ों के पड़ी है। खबर मिलते ही पुलिस की टीम मौके पर पहुंची तो लड़की का शव पड़ा मिला।
2 जनवरी: लड़की को कार से घसीटने के फुटेज सामने आए
सोमवार को सुल्तानपुर से कंझावला इलाके का एक CCTV फुटेज सामने आया। इसमें युवती को कार के नीचे घिसटते देखा जा सकता है। इसके बाद आम आदमी पार्टी ( AAP) ने प्रदर्शन किया। CM अरविंद केजरीवाल ने सख्त से सख्त सजा देने की मांग की।
अब अंजलि केस से जुड़ी भास्कर की ये खास खबरें भी पढ़ें...
दिल्ली हादसा-आरोपियों ने माना...पता था अंजलि फंसी है:कबूल किया- कार ने कई बार यू-टर्न लिया, डर के चलते भागे
दिल्ली के कंझावला केस में आरोपियों ने माना है कि गाड़ी के नीचे अंजलि के फंसे होने की बात उन्हें मालुम थी। आरोपियाें ने कहा कि हादसे के बाद उन्होंने कई बार कार का यू टर्न लिया, क्योंकि वे बहुत डर गए थे। मीडिया रिपोर्ट्स के मुताबिक, उन्होंने ये भी माना है कि गाड़ी में तेज म्यूजिक चलने वाली कहानी झूठी थी। पढ़ें पूरी खबर...
दिल्ली एक्सीडेंट की पीड़ित से रेप नहीं:सहेली का दावा- नशे में गाड़ी चला रही थी अंजलि, सिर-रीढ़ पर चोट से मौत
दिल्ली के कंझावला हिट एंड रन केस में अंजलि के सिर-रीढ़ और निचले हिस्से पर गंभीर चोटें लगने से मौत की बात सामने आई है। पोस्टमॉर्टम रिपोर्ट में रेप न होने की भी पुष्टि हुई है। उधर, अंजलि की दोस्त निधि ने पुलिस को दिए बयान में हादसे की वजह कार सवारों की गलती को बताया है। हालांकि उसने अंजलि के नशे में होने की बात भी कही है। पढ़ें पूरी खबर...
दिल्ली हादसा; अंजलि की मां का नया आरोप:कहा- यह एक साजिश, दोस्त निधि के शामिल होने का भी शक
दिल्ली के कंझावला हादसे में अंजलि की मां का नया आरोप सामने आया है। उन्होंने कहा कि यह एक साजिश है। शक जाहिर किया कि खुद को अंजलि की दोस्त बता रही निधि भी इसमें शामिल हो सकती है। अंजलि की मां रेखा ने मीडिया से कहा, "निधि को मैं नहीं जानती हूं। मैंने उसे कभी नहीं देखा। अंजलि ड्रिंक नहीं करती थी। वह नशे की हालत में कभी घर नहीं आई।" पढ़ें पूरी खबर...
अंजलि एक्सीडेंट केस के आरोपियों के घरों पर ताले:पड़ोसियों का दावा- BJP नेता मित्तल सट्टा खिलाता था
‘हमारे पुरखे लाहौर से दिल्ली आए थे। हमारे बाप की किस्मत खराब थी, जो हम मंगोलपुरी में आकर बसे। नहीं तो हमारे जैसे खन्ना दिल्ली के पटेल नगर जैसे अच्छे इलाकों और बंबई (मुंबई) जैसे शहरों में बसते हैं। फूटी किस्मत हमें यहां ले आई।’ दिल्ली के हिट एंड रन केस के आरोपी दीपक और अमित खन्ना की बुआ ये बात मुझे दो कमरे के अपने छोटे से घर में बताती हैं। पढ़ें पूरी खबर...